Document ID: 31997R2595

NEUVOSTON ASETUS (EY) N:o 2595/97,
annettu 18 päivänä joulukuuta 1997,
raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta ja takuukynnysten vahvistamisesta lajikeryhmittäin tupakalle lehtinä vuoden 1998 sadon osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (4) 26 artiklassa edellytetään, että komissio esittää ehdotuksia raakatupakka-alan yhteisessä markkinajärjestelyssä käytettävistä palkkio- ja kiintiöjärjestelmistä, ja
vuoden 1993 sadosta alkaen voimassa ollutta markkinajärjestelyä olisi jatkettava vuoden 1998 satoon, jotta tupakka-alan yhteistä markkinajärjestelyä koskevaa uudistusta voidaan toteuttaa perusteellisesti vuoden 1999 sadosta alkaen,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2075/92 seuraavasti:
1) Korvataan 3 artiklan 1 kohta seuraavasti:
"1. Vuoden 1993 sadosta vuoden 1998 satoon otetaan käyttöön palkkiojärjestelmä, jossa palkkion suuruus on sama kaikille eri ryhmiin kuuluville tupakkalajikkeille."
2) Korvataan 9 artiklan 1 kohta seuraavasti:
"1. Takuukynnysten noudattamisen varmistamiseksi otetaan käyttöön tuotantokiintiöjärjestelmä satovuosiksi 1995-1998."
2 artikla
Vuoden 1998 sadon osalta sovelletaan asetuksen (ETY) N:o 2075/92 8 ja 9 artiklassa tarkoitettuja takuukynnyksiä asetuksessa (EY) N:o 415/96 (5) vuoden 1996 ja 1997 sadoille vahvistettujen lajikeryhmien ja jäsenvaltioiden osalta.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1997.

Labels: 17
6